เป็นตุ่มสีม่วงที่แขนข้างล่ะ 2 ตุ่ม เกิดจากอะไร เป็นมาค่อนข้างนานแล้วคับ อันตรายใหมคับ
สวัสดีค่ะ การมีตุ่มสีม่วงขึ้นตามผิวหนัง อาจมีสาเหตุมาจาก-โรคการอักเสบเรื้อรังของผิวหนังที่ชื่อว่า ไลเคน พลานัส-ตุ่มจากผื่นผิวหนังอักเสบจากการแพ้สารสัมผัส เช่นสบู่ น้ำหอม โลชั่น-ตุ่มจากผื่นผิวหนังอักเสบจากภูมิแพ้-รูขุมขนอักเสบและมีการติดเชื้อร่วมด้วย เป็นตุ่มคล้ายเม็ดสิว-ตุ่มถูกแมลงกัดโรคไลเคน พลานัส (Lichen Planus) เป็นการอักเสบชนิดเรื้อรังที่พบได้ตามบริเวณผิวหนัง เส้นผม เล็บ และเนื้อเยื่อเมือกหรือเยื่อเมือกบุผิว สาเหตุเกิดจากความผิดปกติของระบบภูมิคุ้มกัน ซึ่งเป็นตัวกระตุ้นให้เกิดการอักเสบขึ้น อาการมาด้วยผื่นหรือตุ่มนูนแบนสีม่วงคล้ำบริเวณแขนด้านใน ข้อมือ ข้อเท้า หรืออวัยวะเพศด้านนอก หรือมีตุ่มน้ำขึ้นตามผิวหนัง ซึ่งหากตุ่มน้ำแตกออกจะเกิดเป็นแผลตกสะเก็ดตามมา การรักษาคือการใช้การใช้ยาคอร์ติโคสเตียรอยด์ เพื่อบรรเทาการอักเสบแนะนำพบแพทย์ผิวหนังเพื่อให้ได้การวินิจฉัยที่แน่นอนการดูแลตัวเองเบื้องต้น ไม่ไปแกะเกาตุ่ม รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มโดยตรง ยังไม่ควรเอายาอะไรไปทาเพราะยังไม่ทราบการวินิจฉัย